Γενεές... δεκατέσσερις περνά τον Αλέξη Τσίπρα ο Αντώνης Κανάκης.

Σε μια σπάνια συνέντευξή του, ο αγαπημένος παρουσιαστής των Ράδιο Αρβύλα ασκεί δριμύτατη κριτική στον Πρωθυπουργό για τις υποσχέσεις που έδωσε και την πολιτική που ακολουθεί.

Μιλώντας στο iselida.gr και στον Αργύρη Κωστάκη, ο δημοσιογράφος ρωτά τον Αντώνη Κανάκη ποιο είναι το χειρότερο ψέμα που εκστόμισε ο Αλέξης Τσίπρας.

«Το έχω ξαναπεί ότι τον Τσίπρα δεν τον πίστεψα ποτέ. Όχι μόνο γιατί τα ψέματά του ήταν κωμικών διαστάσεων, αλλά και γιατί ο άνθρωπος αυτός ανδρώθηκε πολιτικά μέσα από τους πλέον παλαιοκομματικούς μηχανισμούς με την κακή έννοια του όρου» απάντησε ο παρουσιαστής αλλά δεν έμεινε εκεί.

«Ο Τσίπρας είναι η φανερή απόδειξη πως ο εγκεφαλικά νέος άνθρωπος και ο ηλικιακά νέος άνθρωπος, πολλές φορές δεν είναι καθόλου ταυτόσημες έννοιες. Από αυτόν λοιπόν τον πρωταθλητή του ψέματος (και μάλιστα πολύ ικανό πρωταθλητή, αφού κατάφερε να διαπρέψει ανάμεσα σε μία dream team ψευτών, οι οποίοι πέρασαν από τη χώρα τα τελευταία 30 χρόνια) και από την πλούσια σε ποσότητα και ποιότητα ανθολογία ψεμάτων του, ξεχωρίζω είναι η αλήθεια ένα ψέμα, το οποίο ήταν και η τελευταία του ισχνή ελπίδα να περισώσει κατιτίς από την πολιτική του αξιοπρέπεια και αυτό το ψέμα ήταν το: «Δεν είμαι πρωθυπουργός παντός καιρού», το οποίο είπε στην αρχή της καριέρας του ως πρωθυπουργός, εννοώντας, πως αν δεν καταφέρει να εφαρμόσει όλα αυτά που έλεγε και να μείνει πιστός στην υποτιθέμενη ιδεολογία του και υποχρεωθεί τελικώς να κάνει τα ίδια με τους προηγούμενους, τότε θα εγκαταλείψει την πρωθυπουργία».

Για να καταλήξει αιχμηρά ο Αντώνης Κανάκης: «Όμως, φίλε μου, όταν σε επισκέπτεται η Αντζελίνα Τζολί στο γραφείο σου εξαιτίας της καρέκλας που κάθεσαι, τότε η καρέκλα αυτή γίνεται τόσο γλυκιά που τελικά κολλάει στον πισινούλη σου και οι «ιδεολογίες» πάνε περίπατο».

Οταν ερωτάται αν θα μπορούσε να φανταστεί ποτέ τον εαυτό του βουλευτή, ο Α. Κανάκης απάντησε: «Βουλευτή ειδικά, όχι».

Πηγή: iselida